[{"text_idx": "#000000", "text": "Tartu U\u0308likooli klassikalise filoloogia osakonna o\u0303ppejo\u0303udude, vilistlaste ja u\u0308lio\u0303pilaste teadusto\u0308o\u0308 kajastamine."}, {"text_idx": "#000001", "text": "Antiikfilosoofia to\u0308o\u0308tuba 22. oktoobril 2021"}, {"text_idx": "#000003", "text": "Professor Janika Pa\u0308ll alustas to\u0308o\u0308tuba oma ettekandega parallelismist, mida ta tutvustab nii:"}, {"text_idx": "#000004", "text": "Ko\u0303nelesin oma ettekandes sellest, kuidas mo\u0303jub struktuuriparallelism (reastatud vastanduste vo\u0303i samastamise kaudu) ta\u0308henduse loomisele, tuues na\u0308iteiks mo\u0303ned Herakleitose ja Gorgiase (\"Helena enkoomium\" ning traktaat \"Mitteolevast\") fragmendid. Herakleitose tekstide esitamist ru\u0308tmiproosana on rakendanud Miroslav Marcovich ja Sergei Mouraviev, Gorgiase \"Helenat\" olen kunagi ammu uurinud ise."}, {"text_idx": "#000005", "text": "Tahtsin ro\u0303hutada, et eriti eelsokraatikute proosa puhul ei peaks struktuuriparallelismi pidama pelgalt dekoratiivseks elemendiks vo\u0303i arhailise (\"va\u0308lja arenemata\") stiili tunnuseks, vaid vahendiks, mille abil luua ta\u0308hendusi. Nii omandavad na\u0308iteks erinevates reastatud vastandipaarides samal poolel asuvad elemendid ta\u0308nu sarnasele positsioonile ka sama (vo\u0303i analoogilise) ta\u0308henduse. To\u0303in na\u0308iteks Herakleitose fr. 50 (mille algust ei peeta ehtsaks, ent mis on struktuurilt va\u0308ga sarnane teiste Herakleitose fragmentidega):"}]